జీఎస్టీ ప్రకారం కొత్త ధరలు ప్రకటించాలిప్రతి వస్తువుపై తాజా స్టిక్కర్లు వేయాలిపాత సరుకు సెప్టెంబరులోగా అమ్మేయాలిలేదంటే లక్ష జరిమానా, ఏడాది జైలున్యూఢిల్లీ, జూలై 7: జీఎస్టీ అమల్లోకి వచ్చి వారం రోజులు గడిచింది. వినియోగదారులకు ధరలు తగ్గుతాయన్న కేంద్రం హామీ ఎక్కడా అమలు కావడం లేదు. పైగా, జీఎస్టీ పేరుతో అదనపు బాదుడు మొదలైంది. అందుకే, కేంద్ర ప్రభుత్వం తాజాగా కఠిన హెచ్చరిక జారీ చేసింది. దుకాణాల్లో అమ్మకానికి పెట్టే వస్తువులన్నింటిపైనా కొత్త ఎమ్మార్పీ స్టిక్కర్లు వేయాలని ఆదేశించింది. అలా వేయకపోతే లక్ష రూపాయల వరకు జరిమానాతో పాటు జైలుశిక్ష తప్పదని హెచ్చరించింది. జీఎస్టీ అమల్లోకి రాకముందు ఉత్పత్తి చేసిన వస్తువులను కొత్త ఎమ్మార్పీ స్టిక్కర్లతో సెప్టెంబరు ఆఖరులోగా అమ్మేసుకోవాలని స్పష్టం చేసింది. ఈ మేరకు వినియోగదారుల వ్యవహారాల మంత్రి రాంవిలాస్ పాశ్వాన్ ఒక ప్రకటన జారీ చేశారు. కొత్త ఎమ్మార్పీ స్టిక్కర్లు వేస్తే జీఎస్టీ వల్ల తమకు ఎంత లబ్ధి కలిగిందో వినియోగదారుడు తెలుసుకోవచ్చన్నారు. కొత్త స్టిక్కర్లు వేయని వ్యాపారుల మీద ప్యాకేజ్డ్ కమాడిటీస్ నిబంధనల కింద చట్టపరంగా చర్యలు తీసుకుంటామని మంత్రి ప్రకటించారు. మొదటి తప్పునకు 25 వేల జరిమానా, రెండోసారి యాభై వేలు, మూడోసారి లక్ష రూపాయలు, ఏడాది జైలుశిక్ష ఉంటాయని చెప్పారు. కంపెనీలన్నీ తమ వస్తువులకు సంబంధించి జీఎస్టీ అనంతర ఎమ్మార్పీలను ప్రకటించాలని, ప్రజలందరికీ  కొత్త ఎమ్మార్పీ సమాచారం చేరే విధంగా ప్రచారం కూడా చేయాలని స్పష్టం చేశారు. కొత్త ఎమ్మారీల సమాచారం తనకు అందించాలన్నారు. జీఎస్టీ మీద వినియోగదారుల ఫిర్యాదులను వినేందుకు కమిటీని వేశామని మంత్రి తెలిపారు. 60 మంది సిబ్బందితో కూడిన హెల్ప్లైన్ ఏర్పాటు చేశామని, 700 ప్రశ్నలు రాగా, ఆర్థిక శాఖ నిపుణుల పరిశీలనకు పంపించామని చెప్పారు. మరోపక్క వ్యాపార వర్గాలు జీఎస్టీ పన్ను అంచెల్లో తీవ్ర లోపాలున్నాయని ఆగ్రహం వ్యక్తం చేశాయి. 28 శాతం పన్ను శ్లాబుపై పునరాలోచన చేయాలని కేంద్ర ప్రభుత్వాన్ని కోరాయి. 23 రాష్ట్రాల వ్యాపార సంఘాల నేతలు శుక్రవారం ఢిల్లీలో సమావేశమయ్యారు. చిన్న పట్టణాల్లోని వ్యాపారులు జీఎస్టీలోకి మళ్లేందుకు నిధులు, తగినంత గడువు ఇవ్వాలని కోరారు. జిల్లా స్థాయిలో అధికారులు, వ్యాపారులతో జీఎస్టీ సమన్వయ కమిటీలు వేయాలని సూచించారు.
gst prakaaram kotta dharalu prakatinchaaliprati vastuvupai taja stickrallu veyalipata saruku septembarulogaa ammeyaliledante laksha jarimana, edaadi jailunyuudillii, juulai 7: gst amalloki vachi vaaram rojulu gadichindi. viniyogadaarulaku dharalu taggutayanna kendram haami ekkada amalu kaavadam ledu. paiga, gst paerutho adanapu baadudu modalaindi. anduke, kendra prabhutvam taajaagaa kathina hecharika jaarii chesindi. dukaanaallo ammakaniki pette vastuvulannintipainaa kotta emmarpy stickrallu veyalani aadesinchindi. alaa veyakapothe laksha roopaayala varaku jarimaanaato paatu jailusiksha tappadani heccharinchindi. gst amalloki raakamundu utpatti chesina vastuvulanu kotta emmarpy stickerlatho septembaru aakharulogaa ammesukovalani spashtam chesindi. ee meraku viniyogadaarula vyavahaaraala mantri ramvilas pashwan oka prakatana jaarii chesaru. kotta emmarpy stickrallu veste gst valla tamaku entha labdhi kaligindo viniyogadaarudu telusukovachannaru. kotta stickrallu veyani vyaapaarula meeda packaged commadis nibandhanala kinda chattaparamgaa charyalu teesukuntaamani mantri prakatinchaaru. modati tappunaku 25 vela jarimana, rendosari yabhai velu, moodosari laksha roopaayalu, edaadi jailusiksha untaayani cheppaaru. companylanni tama vastuvulaku sambandhinchi gst anantara emmaarpeelanu prakatinchaalani, prajalandarikee  kotta emmarpy samacharam chere vidhamgaa prachaaram kuudaa cheyalani spashtam chesaru. kotta emmaareela samacharam tanaku andinchaalannaaru. gst meeda viniyogadaarula firyaadulanu vinenduku kamiteeni vesamani mantri telipaaru. 60 mandi sibbandito kuudina helpline erpaatu chesamani, 700 prasnalu raga, aardhika saakha nipunula pariseelanaku pampinchaamani cheppaaru. maropakka vyapara vargaalu gst pannu anchello teevra lopalunnayani aagraham vyaktam chesaayi. 28 saatam pannu slaabupai punaraalochana cheyalani kendra prabhutvaanni korai. 23 rashtrala vyapara sanghaala nethalu sukravaaram dhilleelo samavesamayyaru. chinna pattanaalloni vyaapaarulu jstloky mallenduku nidhulu, taginanta gaduvu ivvaalani koraru. jilla sthaayilo adhikaarulu, vyaapaarulatoe gst samanvaya kamiteelu veyalani suuchimchaaru.